cyanic-selkie/wikianc huggingface dataset:
ORPS
Seriens oppfølger, spillefilmen ORPS – The Movie, hadde premiere på norske kinoer 6. mars samme år.
Handling
Ikko, Ling, Amalie, Babb og Murmel spiller i Gamle Tomter musikkorps. De trives veldig godt i korpset og dirigenten deres, den eksentriske Morris, er alltid blid og hyggelig mot dem. En dag får Morris sparken og jobben som dirigent erstattes av den ondskapsfulle Elsebeth Bull. Elsebeth legger de fem ungdommene ut for hat og er slem mot dem. De fem vennene står sammen og prøver å bekjempe henne.
Zinovij Rozjestvenskij
Zinovij Petrovitsj Rozjestvenskij (russisk: Зиновий Петрович Рожественский, født 11. november (g.s.: 30. oktober) 1848 i Moskva, død 14. januar 1909 i St. Petersburg) var en russisk admiral.
Bakgrunn
Zinovij Petrovitsj Rozjestvenskij var sønn av en lege som virket i St. Petersburg. Han ble interessert i sjøfart allerede i ung alder, og som 16-årig klarte han å bli opptatt i den russiske marine. Han ble femtemann i sitt kull (1868), ble tatt inn i Østersjøflåten, og bestemte seg for en karriere som artillerioffiser. Derpå ble han tatt opp ved Mikhailov-akademiet i St. Petersburg. Denne utdannelsen varte til 1873, og han hadde da løytnants grad. Kort tid etter ble han medlem av den russiske kommisjon for skipsartilleri, og innehadde dette vervet i ti år.
I 1875 giftet han seg og året etter fikk paret en datter.
Aktiv offiserstjeneste
Rozjestvenskij deltok som ung sjøoffiser med utmerkelse i den russisk-tyrkiske krig 1877-78, var under den første sino-japanske krig 1894-95 sjef for et russisk orlogsfartøy stasjonert i Det fjerne østen, ble 1898 kontreadmiral og var 1903-04 nestsjef for den russiske marinestab.
Rozjestvenskij ble sendt ut under den russisk-japanske krig den 11. oktober 1904 fra Libau til Øst-Asia som sjef for den i største hast og ytterst tilfeldig utrustede russiske østersjøeskaderen. Allerede ved passeringen av Doggerbank i Nordsjøen vant eskadren et lite misunnelsesverdig rykte ved å beskyte (natten til 21. oktober) en britisk fiskeflåte i den tro at det var japanske mineleggere. Et fiskefartøy ble senket og fem skadet. To mann ble drept og 29 såret.
Etter at de mest robuste fartøyene hadde rundet Kapp det gode håp og de øvrige passert gjennom Suezkanalen, ble eskadren gjenforent 7. januar 1905 ved Madagaskar. Dagen før hadde nyheten om Port Arthurs fall kommet. Det egentlige mål for eskadrens ferd var derved borte, men for å redde den russiske krigsære bestemte man at man likevel skulle østover og slå seg frem til Vladivostok. Den 8. mai forente man seg i Kamranibukten med admiral Nikolaj Nebogatovs eskader som 15. februar hadde seilt ut fra Libau.
Den 27. mai støtte man sammen med den japanske flåte under Togo Heihachiro i slaget ved Tsushima. Rysserne var overlegne i antall slagskip, men underlegne i kryssere og mindre fartøyer. Japanerne hadde dessuten modernisert sitt artilleri og var bedre utdannet og hadde lang stridserfaring. De vant en like lett som lysende seier. Det som var unnsluppet under dagens strid ble offer for torpedobåt angrep etter mørkets frembrudd. Rozjestvenskij selv ble såret og tatt til fange; Nebogatov, som forsøkte å flykte mot Vladivostok, ble omringet og overgav seg.
Da Rozjestvenskij etter fredsslutningen kom hjem, ble han i april 1906 stilt for krigsrett. Tsarens domstol var klar over at det var admiral Nikolaj Nebogatov som hadde overgitt den russiske flåte, ettersom Rozjestvenskij var blitt såret og var bevisstløs under det meste av slaget, og var veldig nølende til hans insistering på at ansvaret var hans. Rozjestvenskij var fast i sitt forsvar av sine underordnede kommandanter og fastholdt at han alene bar det fulle ansvar, og erklærte seg skyldig i tapet av slaget. Retten frikjente han imidlertid for ansvar for nederlaget, men han ble umiddelbart avskjediget.
Han tilbragte sine siste siste år i ubemerket stillhet.
The Mermaid (1910)
The Mermaid er en amerikansk stumfilm fra 1910.
Handling
John Gary driver et hotell på et sjarmerende sted ved kysten, men han har aldri klart å få noen til å stoppe der. I det historien begynner er det ikke en eneste gjest ved hotellet hans. På dette tidspunktet kommer datteren hans, Ethel, tilbake fra skolen. Etter å ha lest i avisen om et rykte om at en havfrue som visstnok skal ha dukket opp flere ganger i Atlanterhavet, bestemmer John seg for å la datteren sin posere som denne mystiske havfruen - i håp om at dette skal bringe flere gjester til hotellet deres.
Med Ethel utkledd i passende kostyme, og sittende på noen steiner på ekte havfrue-vis, overtaler John en journalist fra lokalavisen til å ta en titt på fenomenet. Journalisten blir mektig imponert over skuespillet, og skaffer seg et fotografi av havfruen som avisen publiserer. Havfruen får deretter bred omtale, og folk kommer fra fjern og nær i håp om å selv få et glimt av denne havfruen.
PubMed
PubMed er en søkemotor som gir tilgang til sammendrag fra den bibliografiske databasen Medline. Den er gratisversjonen av Medline. PubMed er verdens største database innen medisin, sykepleie, odontologi, veterinærmedisin, helsestell og preklinisk vitenskap. Den har referanser til artikler fra ca. 4 800 tidsskrifter internasjonalt fra 1966 og fremover. De fleste referansene har engelsk sammendrag. PubMed oppdateres daglig.
Medline har bibliografidata for artikler fra mer enn 18 millioner vitenskapelige tidsskrifter fra 1948 og frem til i dag.
PMID
Artiklene i PubMed er indeksert med PMID-nummer (PubMed Identifier) som forenkler søk og oppslag på henvisninger, referansestoff og -studier. I 2005 var mellom 15 og 16 millioner artikler indeksert og antallet øker med ca. 1 million årlig.
Finansiering
PubMed finansieres av United States National Library of Medicine (NLM) som i sin tur finansieres av National Institutes of Health.
Grafill
Grafill – norsk organisasjon for visuell kommunikasjon er en interesseorganisasjon for alle som arbeider eller utdanner seg innen design og illustrasjon. Grafills 1,400 medlemmer tilbyr tjenester innen blant annet grafisk design, illustrasjon, animasjon, tegneserieskaping, tjenestedesign og digital design. Grafills viktigste oppgave er å styrke medlemmers rammebetingelser og skape arenaer for inspirasjon, engasjement og faglig fellesskap.
Organisasjon og aktiviteter
Administrasjonen ligger i Oslo, og flere lokallag og faggrupper er tilnyttet. Lene Renneflott er daglig leder. Kjell Ekhorn er leder for Grafills styre.
Grafill holder til i Møllergata 39 i Oslo.
Organisasjonen står bak prisene Årets vakreste Bøker, Visuelt, Bokkunstprisen og Klassikerprisen.
Ian Wilson (komponist)
Ian Wilson (født 1964 i Belfast) er en nordirsk komponist.
Grafill
Organisasjon og aktiviteter
Grafill er tilsluttet ICoD (International Council of Design).
Historikk
Grafill ble etablert i 1991 som en sammenslåing av de to organisasjonene Norske Grafiske Designere (forkortet NGD), stiftet som Yrkestegnernes Forening i 1937 og omdøpt til Norske Yrkestegnere fra 1946, og Norsk Illustratørforbund (NIF), stiftet i 1983.
Japan under Vinter-OL 1984
Japan under Vinter-OL 1984. Trettini sportsutøvere fra Japan, trettito menn og sju kvinner, deltok i ni sporter under Vinter-OL 1984 i Sarajevo i Jugoslavia. De deltok i aking, alpint, bobsleigh, kunstløp, langrenn, skøyter, skihopping, kombinert og skiskyting. Japan kom på fjortendeplass med en sølvmedalje.
Grafill
Historikk
Morten Berner var Grafills leder fra starten i 1991 til 2005. Siden overtok Anne -Mette Hoel, Martin Biehl og Kari Bucher. Grafill ledes i dag av Lene Renneflott.
Grafill har hatt kontor og galleri i Kongens gate 7 i Oslo, i Skovveien 20, i Rosenkrantz' gate 21, og er nå i Møllergata 39.
The Siege - under angrep
The Siege er en amerikansk film fra 1998 regissert av Edward Zwick. Filmen handler om en fiktiv situasjon hvor terrorceller har gjort gjennomført flere angrep i New York City. Hovedrollene spilles av Denzel Washington, Annette Bening, Tony Shalhoub og Bruce Willis.
Handling.
FBI-agent Anthony Hubbard (Denzel Washington) og hans libanesisk-amerikanske partner Frank Haddad (Tony Shalhoub) får høre om en kapret buss, fullastet med passasjerer og som inneholder et sprenglegeme. Bomben viser seg å være en malingsbombe, og terroristene klarer å stikke av. FBI mottar advarsler om at de må frigjøre Sheikh Ahmed bin Talal. Anthony Hubbard kommer etter hvert i konflikt med CIA-agent Elise Kraft (Annette Bening). Hubbard tar en terrormistenkt i varetekt, og han setter Kraft i arresten.
Senere får FBI nyss om en terrortrussel, og en buss blir bombet. FBI arresterer en mann som heter Samir Nazhde som innrømmer å ha signert visumsøknaden til en selvmordsbomber, men han har signert mange søknader om studentvisum i sin jobb som foreleser. Elise Kraft insisterer på at Samir er ikke en terrorist, og at hans frihet er avgjørende for den videre etterforskningen. Terroraksjonene begynner å eskalere. Ett overfylt teater blir bombet, og senere blir FBIs kontor i New York ødelagt med over 600 omkomne. Til tross for innvendinger erklærer USAs president unntakstilstand, og det amerikanske militæret under ledelse av generalmajor William Devereaux (Bruce Willis), stenger av hele Brooklyn i et forsøk på å finne de resterende terrorcellene.
Deretter blir alle unge menn av arabisk avstamning, inkludert Haddads sønn Frank Jr, arrestert og internert i Yankee Stadium. Haddad trekker seg fra sin stilling i FBI i raseri. Befolkningen i New York arrangerer flere voldelige demonstrasjoner mot hæren som kjemper for å beholde kontrollen. Hubbard og Kraft, som nå viser seg å være en agent ved navn Sharon Bridger, fortsetter sin etterforskning og arresterer en annen mistenkt, Tariq Husseini. Devereaux avhører og dreper Husseini ved hjelp av tortur. Etterpå forteller Bridger alt hun vet. Hun var selv med på å gi opplæring til folk som slåss mot Saddam Husseins regime, og hun samarbeidet med Samir om å rekruttere dem. Da finansieringen forsvant, forbarmet hun seg over de som unnslapp, og hun hjalp dem å flykte til USA. Dette førte til dagens situasjon hvor de bruker sine ferdigheter mot landet som nå holder deres Sheikh fanget.
Kraft og Hubbard får Samir til å arrangere et møte med terroristene. Hubbard overbeviser Haddad om at han trenger hans hjelp, og Haddad returnerer til FBI. En multi-etnisk fredsmarsj demonstrerer mot unntakstilstanden i Brooklyn. I det marsjen er i gang kommer Hubbard og Haddad frem til møtestedet, men Bridger og Samir har allerede dratt. Samir avslører til Bridger at han utgjør den siste selvmordsbomberen. Han fester en bombe til kroppen sin som han har til hensikt å detonere blant alle demonstrantene. Hubbard og Haddad kommer frem i tide til å stoppe Samir som skyter Bridger i magen. Hubbard dreper Samir, og Bridger dør av skadene.
Hubbard, Haddad og flere FBI-agenter raider Devereauxs hovedkvarter for å arrestere ham for tortur og drapet på Husseini. Deveraux insisterer på at den myndighet som er gitt ham av presidenten gir ham lov til å tortuere mistenkte terrorister for å stoppe terrorangrep. Han befaler da sine soldater til å sikte sine våpen mot FBI-agentene som også trekker frem sine våpen. Hubbard minner Devereaux at de borgerrettigheter og menneskerettigheter som han tok fra Husseini er hva alle hans forgjengere har kjempet og dødd for. Devereaux gir fra seg sine våpen, og han blir arrestert. Unntakstilstanden blir avsluttet, og alle fangene blir satt fri, inkludert Haddads sønn.
Tvangsfullbyrdelse
Tvangsfullbyrdelse er rettslig inndrivelse av en kreditors penge- eller naturalfordring med myndighetenes bistand. Tvangsfullbyrdelse hører under namsmannen (som en del av politiet og ledes av en namsfogd, politistasjonssjef eller lensmann, ) og domstolen i første instans, nemlig tingretten (i denne sammenhengen tidligere omtalt som namsretten). Tvangsfullbyrdelse omtales gjerne som enkeltforfølgning da det er snakk om å sikre eller inndrive enkeltkrav separat. Motsatsen er fellesforfølgning, som foreligger der debitor er konkurs. Den sentrale loven som regulerer tvangsfullbyrdelse i norsk rett er tvangsfullbyrdelsesloven (ofte bare benevnt tvangsloven) fra 1992.
Tvangsfullbyrdelse av pengekrav
For å kunne gjennomføre tvangsfullbyrdelse av pengekrav kreves det at man har et tvangsgrunnlag som er tvangskraftig. Dette vil for det første kunne være rettskraftig dom for kravet eller visse lignende grunnlag, herunder voldgiftsdommer, rettsforlik og vedtatte forelegg, såkalt alminnelig tvangsgrunnlag (tvangsloven § 4-1). Den vanligste formen for rettskraftig dom er dommer avsagt av forliksrådet
Det andre alternativet er at det foreligger et særlig tvangsgrunnlag som følger av tvangsfullbyrdelsesloven, for eksempel at tvangsgrunnlaget er avtalt på forhånd mellom partene i tilfelle av mislighold. Et praktisk viktig tilfelle er at dersom kreditor har panterett i en eller flere av debitors eiendeler, følger det av loven at denne tjener som særlig tvangsgrunnlag. Er kravet ikke pantesikret, vil første skritt i inndrivelsen med myndighetenes bistand være å få utlegg. Panteretten eller utlegget må dessuten ha rettsvern for å gi rett til å kreve tvangsrealisasjon. Eksempelvis må panterett i fast eiendom være tinglyst før tvangssalg kan skje. Dersom kravet er ubestridt kan det også tvangsinndrives direkte, uten å gå veien via rettsappartet først gjennom bestemmelsen i tvfl § 7-2 bokstav f.
Namsmannen vil varsle partene og sende ut en kopi av kravet til debitor. Videre vil det bli avholdt en utleggsforretning hvor det innhentes opplysninger fra debitor, kreditor, offentlige registre, arbeidsgiver, bankforbindelse, verdipapirregistre etc. Namsammen vil da enten sikre kravet ved å ta utlegg (pant) i eiendeler debitor måtte ha på beslagstidspunktet. Typiske utleggsobjekter er fast eiendom, kjøretøy, båter, skip, penger stående på bankkonto, verdipapirer ol. Kreditor kan da videre kreve disse tvangssolgt for å dekke sitt krav. Dersom debitor er i arbeid eller mottar støtte fra det offentlige kan namsmannen beslutte utleggstrekk i ytelsene. Arbeidsgiver eller NAV plikter da å betale et beløp bestemt skjønnsmessig av namsmannen direkte til kreditor i inntil 2 år fra avholdelsen av utleggsforretningen. Dette kan være til dels betydelige beløp og debitor skal kun sitte igjen med et minimum for å sikre seg og de han eller hun har omsorgsplikt for.
Der tvangskraftig tvangsgrunnlag foreligger kan tingretten bestemme at eiendelen(e) det er snakk om tvangsselges, enten ved medhjelper eller ved offentlig auksjon. I begge tilfeller vil tingretten måtte kontrollere det som har skjedd, og salget blir først endelig ved rettens stadfestelse. Dersom det er flere panthavere vil salgssummen fordeles til disse etter prioritet. For at tvangssalget skal kunne godkjennes er det et vilkår at det blir full dekning for kravene til de som har bedre prioritet enn vedkommende som begjærte tvangssalget (rekvirenten). Dersom det blir noe til overs etter at alle kreditorene har fått sitt, tilfaller dette eieren.
Naturalkrav
Naturalkrav er krav som består i annet enn penger. Dette kan være mye forskjellig, for eksempel plikt til å overlevere løsøre, plikt til å fravike en fast eiendom, eller plikt til å respektere en unnlatelsesforpliktelse (f.eks. forbud mot å etablere konkurrerende virksomhet). Også her er det et vilkår at det foreligger et tvangskraftig tvangsgrunnlag. Eksempler på særskilte tvangsgrunnlag kan i slike tilfeller være en husleiekontrakt med «utkastelsesklausul» eller en leiekontrakt til løsøre der det er bestemt at utlevering kan kreves dersom leien ikke blir betalt.
Normalt vil fullbyrdelse skje ved at namsmannen oppsøker saksøkte og bruker makt for å kaste ut vedkommende person(er) fra den faste eiendommen, fratar debitor det løsøret det er snakk om e.l. Namsmyndighetene reiser således ut og leter etter kjøretøy som skal tilbakeleveres eller tvangsselges og vil beslaglegge og ta kjøretøyet fra vedkommende dersom det påtreffes. Namsfullmektigene samarbeider ofte tett med andre avdelinger i politiet i forbindelse med tvangsgjennomføringen. Dersom en gjenstand ikke er å finne eller debitor ellers unndrar seg sin forpliktelse vil en alternativ men meget lite brukt fremgangsmåte være å pålegge ham en tvangsmulkt, noe som innebærer at han blir skyldig et visst pengebeløp for hver dag plikten ikke etterkommes.
Midlertidig sikring
Under tvangsfullbyrdelse i vid forstand hører også midlertidig sikring (arrest eller midlertidig forføyning). Midlertidig sikring behandles etter reglene i tvistelovens sjuende del, kap 32 til 34.
Der det er påkrevd å gjøre noe før ordinær tvangsfullbyrdelse kan skje for å hindre at debitor unndrar seg sin forpliktelse, kan man gjennomføre arrest for å sikre et pengekrav selv om dette ikke er forfalt, mens midlertidig forføyning er virkemidlet ved naturalkrav. For å oppnå midlertidig sikring er det ikke nødvendig å ha tvangsgrunnlag, men det må foreligge noe som betegnes sikringsgrunn. I arresttilfeller foreligger det sikringsgrunn «når skyldnerens adferd gir grunn til å frykte for at tvangsfullbyrdelse av kravet ellers enten vil bli forspilt eller vesentlig vanskeliggjort, eller må skje utenfor riket» (tvisteloven § 33-2). For luftfartøy gjelder det særlige regler som følger av § 33-8.
For midlertidig forføyning er det for det første sikringsgrunn «når saksøktes adferd gjør det nødvendig med en midlertidig sikring av kravet fordi forfølgningen eller gjennomføringen av kravet ellers vil bli vesentlig vanskeliggjort», og for det andre «når det finnes nødvendig å få en midlertidig ordning i et omtvistet rettsforhold for å avverge en vesentlig skade eller ulempe, eller for å hindre voldsomheter som saksøktes adferd gir grunn til å frykte for» (§ 34-1).
Begjæring om midlertidig sikring fremsettes for tingretten, og dersom tingretten finner at vilkårene er oppfylt skal tiltakene settes i verk straks. Arresten eller den midlertidige forføyningen faller bort når den forpliktede gjør opp for seg/oppfyller rettens påbud, eventuelt stiller sikkerhet som retten finner betryggende. Den kan også falle bort dersom nye bevis kommer frem eller det for øvrig foreligger endrede forhold, som tilsier at den opprinnelige avgjørelsen ikke var riktig. Arrest og sikring gjennomføres av namsfogden
Dmytro Stratan
Dmytro Ivanovytsj Stratan (ukrainsk: Дмитро Іванович Стратан,født 24. januar 1975) er en russisk vannpolospiller.
Han representerte Russland under Sommer-OL 2004 i Athen, hvor laget hans tok bronse. Han tok også sølv under Sommer-OL 2000.
Valestrand kirke
Valestrand kirke (Valestrand kyrkje) er en langkirke med vesttårn innviet 15. oktober 1873 i Sveio kommune i Vestland fylke.
Kirken ble oppført i utvendig panelt laft 1872-1873 etter byggmester Ole Vangbergs tegninger til Vikebygd kirke (1872–1926). Valestrandkirken fikk en lavere tårnhette. På grunn av et større folketall ble denne kirken også oppført i større dimensjoner.
Kirken har 300–350 sitteplasser mot opprinnelig 480. Stilmessig er kirken preget av enkel nygotikk og sveitserstil.
Isaac Hempstead-Wright
Isaac Hempstead-Wright (født 9. april 1999) er en britisk skuespiller. Hempstead-Wright er best kjent for sin rolle som Brandon «Bran» Stark i HBO's serie Game of Thrones, som fikk han nominert for en Young Artist Award.
Privatliv
Hempstead-Wright bor nå i Faversham, Kent, med sin familie og veksler mellom utdanningen og skuespill jobbene.
Vaggestein
Vaggestein er en gård i Maridalen nord for Oslo. Delt i Øvre- og Nedre Vaggestein. Skal visstnok ha fått navnet sitt etter en ustødig stein (rokkestein)som lå i området. Gården Sørbråten i sør ble skilt ut fra Vaggestein på midten av 1800-tallet.
The Merry Wives of Windsor (film 1910)
The Merry Wives of Windsor er en amerikansk stumfilm fra 1910 regissert av Francis Boggs.
Sveio kirke
Byggverket er i tre og har 630 plasser.
Andreas Grønning tegnet også Samnanger kirke. Begge kirkene har basilikapreg.
Inventar
Kirken har en altertavle med en usignert kopi av Adolph Tidemands bilde av Jesu dåp i Trefoldighetskirken i Oslo. Orgelet er bygget av Jehmlich Orgelbau.
Kirkegård
Kirkegården ved kirken (kalt Sveio sentrum av fellesrådet) ble tatt i bruk i 2013. Den har urnefelt samt en minnelund. Ellers finnes en gravlund vest for Tjernagelvegen og ellers ved Nordskog lenger nord og Bjelland lenger øst.
Tidligere kirker
To kirker har stått på det gamle kirkestedet ca. 250 meter vest for dagens kirke. En gammel stavkirke omtalt i 1686 antas å ha blitt oppført i middelalderen. Den ble i 1688 avløst av en tømmerkirke.
Memphis Bleek
Malik Thuston Patrick Cox (født 23. juni 1978), bedre kjent som Memphis Bleek, er en amerikansk rapper. Memphis Bleek ble født og vokste opp i Marcy Projects i Brooklyn i New York. Han har sitt eget plateselskap kalt Get Low Records.
Edmund Aloysius Walsh
Edmund Aloysius Walsh (født 10. oktober 1885 i bydelen South Boston i Boston i Massachusetts i USA, død 31. oktober 1956 ) var en amerikansk katolsk prest tilhørende jesuittordenen og professor for geopolitikk og grunnlegger og første Regent for Georgetown University School of Foreign Service, som han opprettet i 1919, seks år før United States Foreign Service selv eksisterte.
Bakgrunn
Edmund Aloysius Walsh var sønn av politimannen John Francis Walsh, og av Catherine Noonan. Grunnskolegangen fikk han fra Bostons offentlige skoler, og ungdomsskolen ved forberedelsesprogrammet for Boston College.
Jesuitt
Walsh inntrådte i 1902 i jesuittordenens novisiat i Frederick i Maryland. etter et tiår med humanistiske studier og undervisning gortsatte han med stidier i Dublin og i London i det akademiske år 1912–1913. Han ble sendt til Innsbruck i Østterrike-Ungarn høsten 1913 for teologiske stidier, men vendte tilbake etter utbruddet av Første verdenskrig til USA for å fortsette dette ved Woodstock College i Maryland.
Prest
Etter første verdenskrig etablerte Georgetown University sin School of Foreign Service og satte pater Walsh til å lede den. Denne skolen var den første av sitt slag i USA, og hadde som mål å fremme internasjonal fred ved å forberede diplomater, forretningsfolk, bankfolk og handelsfolk med en utdannelse som fokuserte på internasjonale relasjoner. Undervisningen begynte i oktober 1919 og det første kullet ble uteksaminert i 1921. Pater Walsh dortsatte å lede skolen i flere tiår.
Senere virket Walsh i 1929 på Vatikanets vegne for å løse de mangeårige problemer mellom kirke og stat i Mexico. Han forhandlet senere med den irakiske regjering om å få grunnlagt at et amerikansk college i Bagdad (i året 1931).
Etter de alliertes seier i Andre verdenskrig var pater Walsh rådgiver for US Chief of Counsel ved Nürnbergprosessene. I denne forbinmdelse forhørte han den tyske geopolitiker Karl Haushofer for å fastslå hvorvidt man burde stille ham for retten for krigsforbrytelser. Han kom til slutt til at generalmajor Haushofer ikke skulle stilles for retten.
Pater Walsh var en klar antikommunist. Det er blitt hevdet at han var den første som foreslo for senator Joseph McCarthy å gå inn for å gjøre oppmerksom på den kommunistiske fare og bekjempe den. Walsh fremmet selv, etter sine opplevelser i Russland i 1922, gjennom hele sin karriere kraftig alt antikommunistisk tankegods.
Den mest åpenbare og vedvarende arv etter pater Walsh var den skole ved Georgetown University som ble til en inkubator for mange nasjonale og internasjonale ledere. Blant personer som er blitt uteksaminert fra det som senere er blitt hetende Edmund A. Walsh School of Foreign Service er president Bill Clinton og CIA-direktør George Tenet, AFL-CIO-prssident Lane Kirkland og erkebiskop av New York, John Joseph kardinal O'Connor. Her fikk også senere statsoverhoder i andre land utdannelse, som kong Abdullah II av Jordan, kong Felipe VI av Spania, og Gloria Macapagal-Arroyo fra Filippinene.
Blant kjente lærekrefter kan nevnes historikeren Carroll Quigley og Jules Davids, politologen og krigshelten Jan Karski, og utenriksministeren Madeleine Albright.
Oxynoemacheilus bureschi
Oxynoemacheilus bureschi er en fiskeart.
Den er utbredt i elvene Struma, Mesta og Vardar, som renner til den nordlige delen av Egeerhavet. Arten ble ikke oppdaget i Vardar før i 1999, og her finnes den sammen med slektningen Barbatula barbatula. Dette kan tyde på at den nylig er blitt innført til Vardar.
Tidligere ble denne smerlingen betraktet som en underart av Oxynoemacheilus angorae eller Oxynoemacheilus brandtii.
Freeciv
Freeciv er et turbasert flerspiller strategispill, inspirert av det kommersielle Sid Meier's Civilization. Spillet er åpen kildekode utgitt under GNU General Public License og utviklet av entusiastiske programmerere; kildekode, grafikk, lyd osv. har blitt bidratt fra mange mennesker rundt om i verden. Freeciv er inkludert i mange populære Linux-distribusjoner. Spillet er også tilgjengelig på norsk.
Beskrivelse
Spilleren tar rollen som hersker over en sivilisasjon i år 4000 f.Kr., og må lede folket sitt gjennom århundrene. Over tid vil nye teknonologier bli oppdaget, som tillater konstruksjon av nye bygninger i byene og nye enheter. Spilleren kan erklære krig mot andre spillere i diplomati.
Spillet avsluttes når en av sivilisasjonene har utslettet alle de andre, når et folk har etablert en koloni i verdensrommet, eller ved et gitt årstall. Dersom mer enn en spiller gjenstår ved slutten av spillet, så vinner spilleren som har oppnådd den høyeste poengsummen, som blir beregnet ut fra størrelsen på sivilisasjonen, dens velstand, og kulturelle og vitenskapelige fremskritt.
Freeciv bruker TCP/IP nettverksforbindelser til å gjøre flerspiller-modus mulig, Spiller må koble til en tjener, som kan bli kjørt lokalt, men som oftest kjøres tjeneren på internett. Freeciv kan også spilles av en spiller mot datastyrte spillere, eller i flerspiller-modus mot andre mennesker. Freeciv 2.0 setter automatisk opp en tjener for enspiller-modus.
En eller flere av spillerne opptrer som administrator og kan tilpasse reglene i spillet. Typisk endres følgende regler:
Spillet er runde-basert, mens spillerne flytter samtidig. Datastyrte spillere flytter separat.
Civworld er en kart-editor som tidligere var tilgjengelig som separat nedlasting. Fra og med v2.2 er kartredigering integrert i Freeciv.
Freeciv kjører på Unix varianter med X Window Systemet og noen andre plattformer, inkludert Microsoft Windows, Amiga og Apple Macintosh.
Dolmen by
Dolmen by er kanskje Hitras best kjente severdighet med flere hundre små hus, hytter, kirker, naust og eget havneområde.
Dolmen by ble opprinnelig etablert av Johan Hopsø i 1957 som et hobbyprosjekt, men det hele utviklet seg langt ut over det. 14. juli 2007 markerte byen sitt 50-årsjubileum.
Hopsø bygget noen av husene etter modell fra øyregionen, og om andre hus diktet han fargerike historier om beboerne inspirert av stort og smått som hadde hendt i distriktet. Etterhvert som hobbyprosjektet ble kjent, fikk det som da begynte å bli kalt «Dolmen by» stadig oftere besøk av skuelystne. Ettersom Hopsø og hans hustru bodde avsides, måtte besøkende hentes med båt av byens grunnlegger personlig. Johan Hopsø var i mange år en inspirert guide ved byvandringer i Dolmen by, og hans historiefortelling var nok for mange en like stor attraksjon som lilleputthusene hans. Byen stod ute om sommeren, men ble satt under tak i vinterhalvåret for å beskytte bygningene.
I 2001 ble byen kjøpt tilbake til Hitra og flyttet til en permanent plassering ved Dolmsundet Hotell på Hitra i det som ble kalt for Dolmsundet Opplevelsepark der byen deler plass med andre attraksjoner, som et gjenreist langhus fra jernalderen, foruten et eget havbruksanlegg, krabbefabrikk og vindmøller.
Skiftende eierforhold og økonomiske problemer har i flere perioder gjort byen utilgjengelig for publikum, siste gang etter en konkurs i 2005. I perioden juni 2006 - august 2009 var imidlertid byportene igjen åpne. Dolmen By hadde da vel 700 bygninger av forskjellig slag, blant annet med og eget havneanlegg. Flere av Hopsøs opprinnelige hus sto i byen. Mange av husene er direkte kopier av hus som står og har stått i Hitra- og Frøyaregionen.
Dolmen by er ikke tilgjengelig for publikum fra og med 2010.
DVD
DVD (Digital Versatile Disc) er et optisk digitalt platelagringsformat. DVD-platene har samme fysiske dimensjoner som CD-er, men lagringen er utført i et annet format, og med større tetthet slik at DVD-platene har mye større lagringskapasitet enn CD-platene. Data på DVD kan også lagres i to lag, noe som dobler kapasiteten og gjør formatet godt egnet til distribusjon av filmer og TV-serier. Den offisielle DVD-spesifikasjonen blir ivaretatt av organisasjonen DVD-forum.
I begynnelsen av 2000-tallet tok det nye DVD-formatet over for VHS og revolusjonerte dermed videomarkedet. I annen halvdel av 00-årene ble DVD enerådende og VHS forsvant fra markedet. Samtidig begynte Høy definisjons-formatene så smått å melde sin ankomst.
Det finnes flere ulike bruksområder for DVD-platene, for eksempel som medium for film, musikk og dataprogrammer, og platene omtales derfor gjerne med et dobbeltnavn som gjenspeiler medieinnholdet. De mest kjente DVD-typene er DVD-Video (som er det formatet som i dagligtale omtales som «DVD»), DVD-Audio, og DVD-ROM. De fysiske spesifikasjonene for platene er like, men innholdet er forskjellig.
En ordinær DVD-plate med dobbelt lag har en kapasitet på 8,5 GB, en HD DVD 30 GB og en Blu-ray 50 GB.
Teknisk informasjon
Mens det på en CD maksimalt kan være opptil 800 megabyte (vanligvis 700), kan en tolags, ensidig DVD romme omtrent 9 gigabyte og en tolags, tosidig plate omtrent 17 gigabyte. Det finnes også enkeltsidige enlags DVD-plater er det plass til 4,7 gigabyte på; de fleste tomme DVD-er man får kjøpt i butikken er av denne typen. DVD-teknologien tillater to lag med informasjon på hver side av platen. Laserstrålen som avleser platen kan skifte fokus for å lese informasjon i to ulike dybder - ved avspilling av en spillefilm merker man ofte en liten pause i bilde og lyd omtrent midtveis i det laseren hopper over til lag to. Dataene i de to lagene er ofte lagret slik at i ett lag ligger dataene ordnet fra innerst på platen og utover, i det andre fra ytterst på platen og innover, dette gjør at laseren ikke må flytte seg så langt for å fortsette avspillingen. Denne løsningen kalles "Reverse Spiral Dual Layer" (RSDL).
DVD-filmer har filsystemet ISO 13346. En DVD-film kan bestå av flere filmfiler (filendelse .vob), og menyene er separate filer. Det at DVD-er har filsystem, gjør at de kan monteres, slik at man kan se de enkelte filene og spille dem uavhengig av menysystemet. Men dette forutsetter at man bruker et operativsystem som tillater brukeren å montere filsystemer. Hvis man ved hjelp av en datamaskin går inn og ser på strukturen i en film-DVD (på Windows: Min datamaskin, høyreklikk på DVD-ikonet, Utforsk) vil man se to mapper, AUDIO_TS og VIDEO_TS. AUDIO_TS er alltid tom, men er påkrevd som en del av spesifikasjonen på en DVD selv om den ikke har noen funksjon. I mappen VIDEO_TS ligger det en rekke filer av typene vob, ifo og bup. Vob-filene inneholder selve filmen og menyene på DVD-en, og de som inneholder filmen er ofte svært store (opptil en gigabyte). Ifo-filene beskriver f.eks. hvordan en meny virker, hva som skjer hvis man klikker et gitt sted på menyen, og hvordan filmen (vob-filene) er delt opp i kapitler. Bup-filene står for backup. De inneholder nøyaktig samme data som ifo-filene, og er der i tilfelle det f.eks. skulle bli en ripe i platen akkurat der ifo-filen befinner seg så platen blir ubrukelig.
Containerformatet vob som brukes på DVD-er kan inneholde flere forskjellige typer data samtidig. Videodelen av filen er alltid komprimert i MPEG-2 format. På lyddelen kan man velge mellom flere forskjellige formater, bla. ukomprimert lineær PCM, 6-kanals Dolby Surround (det vanligste), eller eventuelt MP2 selv om det er lite brukt.
DVD-ens kapasitet
Merk: GB betyr her gigabyte som i 109 (eller 1,000,000,000) bytes. De fleste datamaskiner vil vise gibibyte som er 230 (eller 1,073,741,824) bytes.
Eksempel: Plate med 8.5 GB kapasitet vill tilby deg: (8.5 x 1,000,000,000) / 1,073,741,824 ≈ 7.92 GiB.
Regionkoder
DVD-videoplater inneholder en eller flere regionkoder (soner) som angir hvilket område de kan distribueres og avspilles i. Dette systemet deler verden opp i seks soner (se tabell). DVD-spillerne har tilsvarende regionkoding, og kan bare spille av DVD-er med samme regionkode. Det er imidlertid mulig å kjøpe regionfrie dvd-spillere eller å modifisere spilleren slik at den tar alle regioner.
Soneinndelingen ble presset frem av filmindustrien i Hollywood på 1990-tallet. Dette for å forhindre at f.eks. folk i Europa skulle kunne bestille splitter nye filmer direkte fra USA - lenge før filmselskapene ønsker å slippe dem på det europeiske markedet.
DVD-produksjon
En DVD-plate kan enten trykkes eller brennes. Trykking av DVD foregår ved hjelp av en glassmaster på en fabrikk. For å lage en DVD-videoplate bruker man som oftest et DVD-authoringprogram. Dette er et dataprogram som setter opp menyer, koder video, bilder, tekst mm. på riktig måte. Programmet bygger til slutt et DVD-prosjekt og brenner det til en plate eller en DVD-master (det vanligste er DLT tape). Det finnes også DVD-brennere som tar opp video (f.eks. et fjernsynsprogram) og brenner det direkte på en DVD. Det finnes også flere DVD-formater så det er derfor viktig å sjekke at den spilleren kan lese formatet du har brukt. DVD-R er det eldste formatet, et nyere er DVD+R. De fleste nyere spillere tar begge formater.
DVD-format
Det finnes flere ulike typer DVD for innspilling i apparater beregnet for hjemmebruk:
Historie
På begynnelsen av 1990-tallet var det to optiske lagringsstandarder under utvikling: Multimedia Compact Disc (MMCD), støttet av Philips og Sony, og Super Disc (SD), støttet av Toshiba, Time-Warner, Matsushita Electric, Hitachi, Mitsubishi Electric, Pioneer Corporation, Thomson og JVC. IBM jobbet for å få de ulike selskapene til å gå for én enkelt standard. Dette i frykt for at den kostbare krigen mellom VHS og Betamax på 1980-tallet ville gjenta seg. Resultatet ble DVD-formatet, kunngjort i september 1995. Den offisielle DVD-spesifikasjonen ble utgitt i versjon 1.0 i september 1996. Den forvaltes av DVD Forum, tidligere kjent som DVD Consortium, sammensatt av de 10 originale selskapene og over 220 andre medlemmer. De første DVD-spillerne og -platene var tilgjengelig i november 1996 i Japan og i mars 1997 i USA. I 1997 ble i alt 528 filmtitler sluppet på DVD i USA. Året etter ble rundt 1600 titler utlagt for salg, og i 1999 kom 2770. Det ble i løpet av de første 15 månedene (1997-98) solgt 15 millioner DVD-spillere i USA.
Den første spilleren med opptaksmuligheter ble lansert høsten 1999 på Expo 99 i Tokyo.
Wümme
Wümme er en elv i Niedersachsen og Bremen nord i Tyskland. Den er en av sideelvene til Weser og er 118 km lang. Elven fungerer som grense mellom de to delstatene. Wümme starter ved Wulfsberg på Lüneburger Heide. Vest for Rotenburg renner sideelvene Rodau og Wiedau ut i Wümme. Ved Wasserhorst møter elven Hamme og danner elven Lesum som like etter munner ut i Weser.
DVD
Historie
«DVD» var opprinnelig en forkortelse for digital video disc. Enkelte medlemmer av DVD Forum mente at forkortelsen heller burde stå for digital versatile disc (digital allsidig disk) for å understreke bruksmulighetene utenom video. Toshiba, som drifter det offisielle DVD Forum-nettstedet, henger fast ved betegnelsen digital versatile disc. Medlemmene i DVD Forum har imidlertid aldri blitt enige, og det offisielle navnet på formatet er således kun «DVD».
Gjermund Haga
Gjermund Haga (født 26. september 1949 i Verdal) er en norsk statsviter, offentlig tjenestemann, gårdbruker og politiker.
Han vokste opp på gården Lyng Søndre Østre på Stiklestad som sønn av Gudrun (født Bakkeli) og Ottar Haga. Han har tre brødre, Arnulf, Erlend og Paul Ottar Haga, som alle er kjent fra teaterregi, scenografi og skuespill. Gjermund Haga har også bidratt til Spelet om Heilag Olav på Stiklestad.
DVD
Historie
DVD-filmer er som regel krypterte, og selges med en regionkode som gjør at filmen kun kan sees på en DVD-spiller fra den regionen DVD-filmen er kjøpt. Regionkoden inneholder informasjonen som trengs for å dekryptere filmen. Nordmannen Jon Lech Johansen, senere kjent som «DVD-Jon», laget dataprogrammet DeCSS, som gjorde det mulig å se DVD-filmer i forskjellige regioner uavhengig av hvor den ble kjøpt. Programkoden er grunnlaget for bibliotekfila med navnet "libdvdcss", som brukes for å spille av helt vanlige DVD-filmer med åpen programvare, for eksempel på Linux. Dette åpnet en verdensomspennede debatt om digitale rettigheter.
Gjermund Haga
Han tok artium ved Steinkjer gymnas og hovedfag i statsvitenskap ved Universitetet i Oslo i 1977 på oppgaven «Avviklingsbondens formelle og reelle representasjon i det politiske systemet».
DVD
Historie
Etter introduksjonen av DVD ble det lansert to formater som kan spille høyoppløselige filmer: HD DVD, utviklet av Toshiba, og Blu-ray, utviklet av Sony. Det pågikk en stund en ny formatkrig, lik den for videobånd på 1980-tallet, men Blu-ray tok etter hvert over, og er nå det eneste aktuelle formatet for høyoppløsning.
Gjermund Haga
Han var generalsekretær i Norsk Bonde- og Småbrukarlag fra 1982 til 1985 og fra 1988 til 1991. Han har også arbeidet i Det internasjonale fondet for jordbruksutvikling og FNs utviklingsprogram i New York. I 1991 ble han finansrådmann i Verdal kommune. I 1996 ble han førstelektor i statsvitenskap ved Høgskolen i Nord-Trøndelag. Fra 2003 til 2005 var han dekan ved HiNTs avdeling for samfunn, næring og natur i Steinkjer.
Han var formann i Senterungdommen i 1978. Han har også representert Senterpartiet i Verdal kommunestyre. Han har også vært medlem av Arbeiderpartiet. Ved stortingsvalget i 2017 var han listekandidat for Miljøpartiet De Grønne.
DVD
Historie
I takt med at klikkefilm har fått stadig større innflytelse, har dette gått kraftig ut over tilgjengeligheten til smalere og eldre titler. Noen studioer har derfor innført såkalt manufacturing-on-demand (MOD), hvor filmer fra katalog overføres til DVD eller Blu-ray etter behov og sendes ut til den individuelle kunde som har lagt inn bestilling via nettet fremfor å masseprodusere titler som settes på lager for deretter å vente på at kunder skal melde sin interesse. Disse filmene inneholder som regel ikke trailere for andre filmer eller ekstramateriale.
I Norge
Spillefilmer på DVD ble så smått å finne som kjøpefilm i enkelte videoforretninger i løpet av 1998, men enda var det lite utbredt som videoformat. De tre første filmene i landet utgitt på DVD, distribuert av Scanbox, var Mr. Bean, Never Talk to Strangers og Rumble in the Bronx. I slutten november 1998 var rundt 100 filmtitler tilgjengelig via norske importører. Det var allerede da oppstått en klar oppfatning i bransjen (både i Norge og utlandet) at det nye formatet ville erstatte VHS på kjøpefilmfronten. I 1999 ble det solgt 20 000 spillere i Norge, og i 2000 over 80 000. Det ble levert rundt 840 000 titler til norske butikker i 2000, noe som var en tredobling fra 1999. Tallet på VHS-titler var ca. 4 millioner, en nedgang på 10 prosent fra 1999. DVD-filmen hadde suksess på kjøpefilmfronten de første årene, men som leievideo var den ikke like stor suksess de første årene. Så sent som i januar 2001 var utleiemarkedet lite utbredt.
I 2001 «eksploderte» salget av spillere i Norge. Det ble blant annet solgt 15 000 stykker bare i januar, noe som var høyere enn salgstallene for hele 1998. I 2002 ble det for første gang solgt flere DVD-spillere enn VHS-spillere i Norge, og i 2004 nådde DVD-spilleren sitt høydepunkt med over 600 000 solgte enheter.
Dark Mail Alliance
The Dark Mail Alliance er en organisasjon dedikert til å skape en e-protokoll og -arkitektur med ende-til-ende-kryptering(P2P).
DVD
I Norge
I 2011 ble det for første gang solgt flere Blu-ray-spillere enn DVD-spillere. I antall enheter ble det solgt 180.000 DVD-avspillere, mens det ble solgt 190.000 Blu-ray-avspillere.
Wümme
Byer ved Wümme:
DVD
I Norge
I 2018 var salget av DVD-spillere falt til bare 12.000 enheter, mens det ble solgt 30.000 Blu-ray spillere.
Dark Mail Alliance
Dark Internet Mail Enviroment (DIME) har som mål å være en sikker kommunikasjonskanal for asynkrone meldinger over Internett. Det ble presentert av Ladar Levison og Stephen Watt på DEF CON 8. August 2014.
DVD
Salgstall for DVD- og VHS-spillere i Norge
(DVD på PC regnes ikke med)
Dark Mail Alliance
I oktober 2013 kunngjorde Silent Circle og Lavabit et prosjekt for å utvikle en sikrere e-postløsning, og startet en innsamlingsaksjon. The Dark Mail Alliance består av Phil Zimmermann, Jon Callas Mike Janke, og Ladar Levison.
Spesifikasjoner
Det har vært flere revisjoner av DIME-spesifikasjoner. Den siste revisjonen er presentert som et foreløpig utkast.
Pseudoliogenys
Pseudoliogenys er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.
Sikkerhetsklarering
Sikkerhetsklarering er i mange land en prosedyre som kreves for at en person skal kunne ha tilgang til gradert informasjon, i Norge informasjon som er gradert etter sikkerhetsloven. Sikkerhetsklarering blir bare vurdert hvis vedkommende har tjenestlige behov for å ha tilgang til dette, for eksempel i militær sammenheng.
Danmark
I Danmark foretas personundersøkelser og sikkerhetsklareringer av Politiets Efterretningstjeneste (PET).
Pseudoliogenys
Utseende
En liten, smal, blank, brungul oldenborre.
Sikkerhetsklarering
Danmark
Dersom en sivil virksomhet har anmodet om sikkerhetsklarering for medarbeidere, får virksomheten selv resultatet av PET, og det er opp til virksomheten selv å vurdere resultatet og avgjøre om personen kan gis sikkerhetsklarering.
Pseudoliogenys
Levevis
Larvene lever i jorda, der de eter røtter.
Sikkerhetsklarering
Danmark
I 2011 ble det gjennomført sikkerhetssjekk med henblikk på sikkerhetsklarering for 41,500 personer i Danmark.
Pseudoliogenys
Utbredelse
Arten lever i Argentina.
Systematisk inndeling
Arten bør kanskje plasseres i Pachydemini.
Sikkerhetsklarering
Norge
Klareringsprosessen består av tre steg:
Skytopp
En skytopp (eller toppen av en sky) er den øverste synlige delen av en sky. Den blir vanligvis uttrykt i meter over jordoverflata eller lufttrykket i skytoppen i hPa.
Marat Zakirov
Marat Zakirov (født 8. november 1973) er en russisk vannpolospiller.
Skytopp
Målinger
Skytopphøyden kan vi estimere fra bakken ved triangulering, men denne metoden kan bare brukes når man kan se hele isolerte skyer et stykke fra observatøren. Av instrument kan radar brukes til å måle høyden på skytoppen.
Sikkerhetsklarering
Norge
For at en person skal ha tilgang til informasjon eller installasjoner som er beskyttede, må vedkommende inneha både klarering og autorisasjon.
Skytopp
Målinger
En alternativ, men dyrere metode, er å bruke observasjoner fra luften, enten visuelt eller med instrument som skyhøydemålere. Denne teknikken er nyttig når man skal måle individuelle skyer og for å kontrollere hvor nøyaktig andre metoder er, men det blir svært vanskelig å kontinuerlig overvåke skyer over store områder.
Marat Zakirov
Han representerte Russland under Sommer-OL 2004 i Athen, hvor laget hans tok bronse. Han tok også sølv under Sommer-OL 2000.
Skytopp
Målinger
Skytopphøyden kan også måles fra satellitter, gjennom stereofotogrammetri (som bruker to bilder fra forskjellige vinkler) eller ved å omforme temperaturmålinger til å estimere høyden.
Sikkerhetsklarering
Norge
En sikkerhetsklarering er normalt gyldig i 5 år fra den datoen den blir utstedt.
Dersom en person blir nektet klarering eller fratatt klarering av klareringsmyndigheten har personen innsynsrett og klageadgang. Klagen skal i førsteinstans behandles av klareringsmyndigheten som har nektet eller fratatt klareringen. Dersom klagen ikke fører frem skal saken behandles av andreinstans som er Nasjonal sikkerhetsmyndighet.
Skytopp
Påvirkning på vær og klima
Stråling i atmosfæren er sterkt påverket av skyer. Skyalbedo er direkte avhengig av størrelsen og formen til skypartiklene, i tillegg til om partiklene er av flytende vann eller iskrystaller, og disse faktorene er igjen avhengig av skyhøyden. Vann absorberer og sender tilbake stråling. Derfor blir skytoppene avkjølt ved at infrarød stråling går ut i atmosfæren. Men jo høyere skytoppen er jo kaldere er partiklene i skyen, og dermed blir det sendt ut mindre infrarød stråling jo høyere skyen er.
Sikkerhetsklarering
Norge
Avgjørelsen kan også klages inn for Stortingets EOS-utvalg.
Klareringsmyndigheter
Det finnes i hovedsak to klareringsmyndigheter i Norge: Forsvarets sikkerhetsavdeling (FSA), som behandler anmodninger om sikkerhetsklarering i forsvarssektoren, og Sivil klareringsmyndighet (SKM) som behandler anmodninger om sikkerhetsklarering i øvrige sektorer.
Politiets sikkerhetstjeneste og Etterretningstjenesten klarerer eget personell på grunn av disse tjenestenes særegne forhold og behov. I tillegg har domstolene, Stortinget, Statsministerens kontor og Nasjonal sikkerhetsmyndighet sine egne klareringsmyndigheter.
Utøvelsen av klareringsmyndighet er et av de kontrollområdene som følges tett av Stortingets kontrollutvalg for etterretning-, overvåknings- og sikkerhetstjeneste (EOS-uvalget) Utvalget fremla i 2019 en særskilt melding til Stortinget om ulik praksis for sikkerhetsklarering av personer med tilknytning til andre stater.
Klareringsnivåer
I Norge er det tre klareringsnivåer:
Ved sikkerhetsklarering for «strengt hemmelig» kontrolleres ektefelle, foreldre og søsken, i tillegg til hovedpersonen selv. For nivået «hemmelig» kontrolleres hovedperson og ektefelle, mens for «konfidensielt» kontrolleres kun hovedpersonen.
For tilgang til informasjon gradert «begrenset» kreves ingen sikkerhetsklarering, kun gjennomført autorisasjonssamtale.
I ny sikkerhetslov som trådte i kraft 1. januar 2019 er det kommet en ny og forenklet, klareringstype. Denne kalles adgangsklarering og skal ifølge sikkerhetsloven benyttes for personell som gis adgang til objekter eller infrastruktur av betydning for vitale nasjonale interesser.
Opplysningsplikt
Den som er sikkerhetsklarert plikter å holde autorisasjonsansvarlig orientert om forhold som kan ha betydning for sin sikkerhetsmessige skikkethet. Dette blir omtalt som opplysningsplikt.
Dette gjelder blant annet endringer i informasjonen man har oppgitt i personopplysningsblanketten, som inngåelse av nytt ekteskap, samboerskap, eller endret helsetilstand. Opplysningsplikten gjelder fra den klarerte har signert personopplysningsblanketten.
Dmitrij Gorsjkov
Dmitrij Gorsjkov (russisk: Дми́трий Гео́ргиевич Горшко́в, født 29. april 1967) er en russisk vannpolospiller.